Legal Document

Category: 1568

Text:
2. ΝΟΜΟΣ υπ’ αριθ. 2241 της 4/7 Οκτ. 1952 Περί του Οργανισμού της Διευθύνσεως Γενικής Οικονομικής Επιθεωρήσεως. Άρθρ.1.-1.Η παρά τη Γενική Διευθύνσει Δημοσίου Λογιστικού «Διεύθυνσις Γενικής Οικονομικής Επιθεωρήσεως Δημοσίων Υπολόγων και Νομικών Προσώπων Δημοσίου Δικαίου» μετονομάζεται εις «Δ/νσιν Γενικής Οικονομικής Επιθεωρήσεως». 2.Εις την Διεύθυνσιν Γενικής Οικονομικής Επιθεωρήσεως ανήκει η αρμοδιότης, δια την επ’ ονόματι του Υπουργού των Οικονομικών: α)Άσκησιν εποπτείας και ελέγχου των δημοσίων ταμείων και πάσης άλλης δημοσίας διαχειρίσεως χρηματικού ή υλικού, ως και την παρακολούθησιν της ορθής υπό τούτων εφαρμογής των διατάξεων του δημοσίου λογιστικού ή άλλων οικονομικών Νόμων, και  β)Άσκησιν ελέγχου παντός δημοσίου υπολόγου διαχειριζομένου οπωσδήποτε, έστω και άνευ προσηκούσης εξουσιοδοτήσεως, χρήματα, τίτλους ή υλικόν ανήκοντα εις το Δημόσιον. 3.Εις την αυτήν Δ/νσιν Γενικής Οικονομικής Επιθεωρήσεως ανήκει η αρμοδιότης, δια την επ’ ονόματι του Υπουργού των Οικονομικών: α)Έρευναν της οικονομικής καταστάσεως και την άσκησιν διαχειριστικού ελέγχου παντός είδους κρατικών επιχειρήσεων των νομικών προσώπων δημοσίου δικαίου εν γένει, δήμων και κοινοτήτων, αυτονόμων οργανισμών, ειδικών ταμείων, ως και τον έλεγχον των επιχειρήσεων μεθ’ ων το Δημόσιον συνδέεται δια συμβάσεως και καθ’ ο μέρος αφορά την εκτέλεσιν ταύτης. β)Έρευναν της οικονομικής καταστάσεως και την άσκησιν διαχειριστικού ελέγχου των παντός είδους αγαθοεργών ή κοινωφελών ιδρυμάτων, σωματείων, συλλόγων, ή και άλλων ιδρυμάτων ιδιωτικού δικαίου, μετ’ έγγραφον αίτησιν της εποπτευούσης διοικητικής αρχής, ή και άνευ ταύτης, εφ’ όσον επιχορηγούνται εκ του κρατικού προϋπολογισμού. γ)Ενέργειαν διαχειστικού ελέγχου παντός διαχειριζομένου οπωσδήποτε χρήματα, τίτλους ή υλικόν ανήκοντα εις τας κρατικάς επιχειρήσεις, νομικά πρόσωπα δημοσίου δικαίου, δήμους και κοινότητας, αυτονόμους, οργανισμούς, ειδικά ταμεία, ως και εις τα ιδρύματα, σωματεία κλπ. περί ων το εδ. β΄ της παρούσης παραγράφου. δ)Την, κατόπιν αποφάσεως του αρμοδίου Υπουργού και του Υπουργού των Οικονομικών, έρευναν ή μελέτην θέματος ή εξέτασιν ενεργείας οικονομικού περιεχομένου εν γένει, υπαγομένου εις την αρμοδιότητα ετέρων Υπουργείων, ως και εις την διαχειριστικήν   και  εν  γένει  οικονομικήν  οργάνωσιν  των  διΣελ. 39 Επιθεώρηση Δημοσίων Υπολόγων 25.Α.β.1-2 αφόρων ρυθμιστικών επεμβάσεων του Κράτους δια της διαθέσεως πόρων του Δημοσίου Ταμείου. Άρθρ.2.-1.Δια την άσκησιν των εν τω προηγουμένω άρθρω καθοριζομένων αρμοδιοτήτων η Διεύθυνσις Γενικής Οικονομικής Επιθεωρήσεως περιλαμβάνει τους κάτωθι κλάδους Επιθεωρητών: α)Επιθεωρητών Δημοσίων Υπολόγων, και  β)Οικονομικών Επιθεωρητών. 2.Εις τους Επιθεωρητάς Δημοσίων Υπολόγων ανήκει η άσκησις των κατά την παρ. 2 του προηγουμένου άρθρου αρμοδιοτήτων. Εις τούτους δύναται να ανατεθή και ο διαχειριστικός, εν στενή εννοία, έλεγχος των εν παρ. 3 του προηγουμένου άρθρου, νομικών προσώπων δημοσίου δικαίου, δημοσίων επιχειρήσεων κλπ., κατόπιν αποφάσεως του Υπουργού των Οικονομικών ή ειδικής εντολής αυτού. 3.Εις τους Οικονομικούς Επιθεωρητάς ανήκει η άσκησις των κατά την παρ. 3 του προηγουμένου άρθρου αρμοδιοτήτων. 4.Εις επειγούσας και εξαιρετικάς περιστάσεις δύναται η άσκησις των κατά την προηγουμένην παράγραφον αρμοδιοτήτων ν’ ανατίθηται, δι’ αποφάσεως του Υπουργού των Οικονομικών, ή τούτου και του αρμοδίου Υπουργού κατά περίπτωσιν, και εις τους υπό του άρθρ. 19 παρ. 2 του Ν.Δ. 1264/42 οριζομένους υπαλλήλους ή μέλη του Ελεγκτικού Συνεδρίου και κατά την προβλεπομένην διαδικασίαν, ως και εις Επιθεωρητάς Δημοσίων Υπολόγων. 5.Ο Προϊστάμενος της Διευθύνσεως Γενικής Οικονομικής Επιθεωρήσεως Γενικός Επιθεωρητής, του οποίου η αρμοδιότης περιλαμβάνει αμφοτέρας τας κατηγορίας ειδικοτήτων Επιθεωρητών, ως και οι Επιθεωρηταί δημοσίων υπολόγων και Οικονομικοί Επιθεωρηταί έχουσι τας ευθύνας, υποχρεώσεις, τα καθήκοντα και δικαιώματα τα προβλεπόμενα υπό των διατάξεων του Ν.Δ. 1264/1942. Άρθρ.3.-1.Αι οργανικαί θέσεις των Επιθεωρητών Δημοσίων Υπολόγων ορίζονται εις: 28  Επιθεωρητών επί βαθμώ 3ω ή 2ω. 10  Επιθεωρητών επί βαθμώ 4ω. 7    Βοηθών Επιθεωρητών επί βαθμώ 5ω. 2.Αι οργανικαί θέσεις των Οικονομικών Επιθεωρητών ορίζονται εις: 7  Επιθεωρητών επί βαθμώ 3ω ή 2ω. 4  Επιθεωρητών επί βαθμώ 4ω. 4  Βοηθών Επιθεωρητών επί βαθμώ 5ω. Βλ. Β.Δ. 29/29 Δεκ. 1953 (ανωτ. σελ. 37). Άρθρ.4.-1.Εις Βοηθόν Επιθεωρητήν Δημοσίων Υπολόγων ή Βοηθόν Οικονομικόν Επιθεωρητήν προάγεται ο επί βαθμώ 6ω της Α΄ Κατηγορίας υπάλληλος της Κεντρικής Υπηρεσίας της Γενικής Διευθύνσεως Δημοσίου Λογιστικού ή του Ταμιακού Κλάδου, εφ’ όσον κέκτηται και πτυχίον εκ των απαιτουμένων δια την προαγωγήν εις θέσιν Τμηματάρχου της Κεντρικής Υπηρεσίας της Γενικής Δ/νσεως Δημοσίου Λογιστικού, καταρτιζομένων ιδίων πινάκων προακτέων εις θέσεις βοηθών Επιθεωρητών εκατέρου των κλάδων. Σελ. 40 2.Βοηθοί Επιθεωρηταί κρινόμενοι άπαξ στάσιμοι μετατάσσονται υποχρεωτικώς με τον ον κέκτηνται βαθμόν εις ισόβαθμον κενήν θέσιν του Ταμιακού Κλάδου. Άρθρ.5.-1.Οι Επιθεωρηταί Δημοσίων Υπολόγων τοποθετούνται εις περιφερείας των οποίων ο αριθμός, η καθ’ ύλην και κατά τόπον αρμοδιότης και η έδρα αυτών ορίζονται δια Β.Δ/των. Δια των Δ/των τούτων ορίζεται και ο αριθμός των εν εκάστη περιφερεία υπηρετούντων Επιθεωρητών, ως και τα της στεγάσεως και λειτουργίας εν γένει της υπηρεσίας των Επιθεωρητών, καταργουμένης της παρ. 2 του άρθρου 1 του Ν.Δ. 147/1946. Μέχρι της εκδόσεως των Δ/των τούτων παραμένουσιν εν ισχύι τα ήδη υφιστάμενα τοιαύτα. 2.Αι περιφέρειαι, εις ας, συμφώνως τη προηγουμένη παραγράφω, τοποθετούνται πλείονες του ενός Επιθεωρηταί, διαιρούνται δι υπουργικής αποφάσεως, δημοσιευομένης εις την Εφημερίδα της Κυβερνήσεως, εις ισάριθμα τμήματα, εις α τοποθετούνται οι Επιθεωρηταί δι’ υπουργικής αποφάσεως. 3.Δι’ υπουργικής αποφάσεως δύναται ν’ ανατίθηται εις τον κατά βαθμόν ανώτερον και μεταξύ ομοιοβάθμων τον αρχαιότερον εκ τω εν τη κατά την προηγουμένην παράγραφον περιφερεία Επιθεωρητών η παρακολούθησις και ο συντονισμός του έργου των Επιθεωρητών της περιφερείας. Η έκτασις της αρμοδιότητος τούτου ορίζεται δια της περί διορισμού Υπουργικής Αποφάσεως. 4.Οι Επιθεωρηταί Δημοσίων Υπολόγων, οίκοθεν, ή κατόπιν ειδικής διαταγής του Γεν. Επιθεωρητού, δύνανται να αναθέτωσι εις τους παρ’ αυτοίς βοηθούς Επιθεωρητάς την επιθεώρησιν Ταμείων α΄ ή β΄ τάξεως ή πάσης άλλης δημοσίας διαχειρίσεως, έτι δε την ενέργειαν ανακρίσεων, εξετάσεων και ερευνών. Τας εκθέσεις αυτών οι Βοηθοί Επιθεωρηταί υποβάλλουσιν εις τους αμέσους προϊσταμένους των Επιθεωρητάς, οίτινες υποβάλλουσι ταύτας προς την Γεν. Δ/νσιν Δημοσίου Λογιστικού (Γεν. Διεύθυνσιν Επιθεωρήσεως) μετά των επί τούτων τυχόν παρατηρήσεών των υποχρεούμενοι εις επανέλεγχον αυτοπρόσωπον της διαχειρίσεως, εφ’ όσον κρίνουσιν ότι ενεργηθείς έλεγχος υπήρξεν ελλιπής. 25.Α.β.2 Επιθεώρηση Δημοσίων Υπολόγων 25.Α.β.2 Επιθεώρηση Δημοσίων Υπολόγων Άρθρ.6.-1.Οι Οικονομικοί Επιθεωρηταί και οι Βοηθοί Οικονομικοί Επιθεωρηταί εδρεύουσιν εν Αθήναις. Η εν γένει άσκησις της αρμοδιότητος αυτών και παν σχετιζόμενον με την εκτέλεσιν των καθηκόντων των ως και πάσα άλλη λεπτομέρεια προς εκτέλεσιν του παρόντος Νόμου, καθορίζονται δι’ αποφάσεων του Υπουργού των Οικονομικών, δημοσιευομένων δια της Εφημερίδος της Κυβερνήσεως. 2.Οι Βοηθοί Επιθεωρηταί, τοποθετούμενοι δι’ Υπουργικής Αποφάσεως παρά τοις οκείοις Επιθεωρηταίς, υπάγονται εις τας αμέσους αυτών διαταγάς, συντρέχοντες τούτους εις την εκτέλεσιν της υπηρεσίας των, κατά τας εκάστοτε παρεχομένας αυτοίς εγγράφους ή προφορικάς οδηγίας τούτων. 3.Εις τους Βοηθούς Οικονομικούς Επιθεωρητάς δύναται να ανατίθηται δι’ ειδικής διαταγής του Γεν. Διευθυντού του Δημοσίου Λογιστικού η άσκησις ελέγχου, ερεύνης μελέτης θέματος αναγομένου εις την αρμοδιότητα των Οικονομικών Επιθεωρητών. Άρθρ.7.-Οι κατά την ισχύν του παρόντος υπηρετούντες Επιθεωρηταί Δημοσίων Υπολόγων και Νομικών Προσώπων καταλαμβάνουσιν αυτοδικαίως και άνευ ετέρας διατυπώσεως ομοιόβαθμους θέσεις της κατηγορίας των Επιθεωρητών Δημοσίων Υπολόγων. Οι τυχόν υπεράριθμοι εν τινι βαθμώ παραμένουσιν ως υπεράριθμοι εν τω βαθμώ αυτώ. Διαρκούσης της υπεραριθμίας ταύτης διατηρούνται κεναί ισάριθμοι θέσεις ανωτέρου βαθμού και εν ελλείψει τοιούτων κατωτέρου βαθμού. Άρθρ.8.-Προκειμένου περί των επί βαθμώ Διευθυντού Οικονομικών Επιθεωρητών δια την εφαρμογήν της διατάξεως της παρ. 1 του άρθρ. 1 του Νόμου υπ’ αριθ. 2088/1952 ο χρόνος τον οποίον ούτοι κέκτηνται εις τον βαθμόν του Διευθυντού β΄ τάξεως προσαυξάνεται μέχρι 4 κατ’ ανώτατον όριον μηνών, εφ’ όσον είχον συμπληρώσει τον προς προαγωγήν εις τον βαθμόν τούτον απαιτούμενον χρόνον πέντε τουλάχιστον έτη προ της δημοσιεύσεως του Διατάγματος της προαγωγής των. Άρθρ.9.-1.Δι’ αποφάσεως του Υπουργού των Οικονομικών δύνανται να τοποθετώνται παρά τη Δ/νσει της Γενικής Οικονομικής Επιθεωρήσεως μέχρι τριών Επιθεωρητών Δημοσίων Υπολόγων ή Βοηθών Επιθεωρητών αμφοτέρων των κλάδων, ως και παρά τη Δ/νσει της Ταμιακής Υπηρεσίας μέχρι τριών Επιθεωρητών Δημοσίων Υπολόγων δια την ειδικωτέραν διοικητικήν παρακολούθησιν του έργου της εισπράξεως των Δημοσίων Εσόδων. 2.Από της ισχύος του παρόντος απαγορεύεται η άνευ ειδικής διατάξεως νόμου απόσπασις Οικονομικών Επιθεωρητών εις ετέρας Δημοσίας Υπηρεσίας, αι δε τυχόν υφιστάμεναι τοιαύται αποσπάσεις ανακαλούνται δι’ αποφάσεως του Υπουργού μετά σύμφωνον γνώμην του Υπηρεσιακού Συμβουλίου. Ο παρών Νόμος ψηφισθείς υπό της Βουλής και παρ. Ημών σήμερον κυρωθείς, δημοσιευθήτω δια της Εφημερίδος της Κυβερνήσεως και εκτελεσθήτω ως Νόμος του Κράτους. Σελ. 41 Επιθεώρηση Δημοσίων Υπολόγων 25.Α.β.2 25.Α.β.2 Επιθεώρηση Δημοσίων Υπολόγων